Blaze7451/Wiki-th-20250601 huggingface dataset:
อากาศยานไอพ่น

อากาศยานไอพ่น (jet aircraft) คือ อากาศยานที่ใช้เครื่องยนต์ไอพ่นเป็นพลังงานขับเคลื่อน การเผาไหม้ของเชื้อเพลิงภายในเครื่องยนต์จะเกิดก๊าซร้อนมาก ซึ่งเมื่อพ่นออกมานั้นจะเกิดแรงดันไปในทิศทางตรงกันข้ามอย่างมหาศาล สามารถผลักดันให้อากาศยานเคลื่อนที่ไปได้อย่างรวดเร็วอากาศในท้องฟ้าระยะสูงจะมีความหนาแน่นน้อยลง แรงปะทะต้านทานก็น้อยลงไปด้วย แต่กำลังดันจากภายในเครื่องยนต์มิได้ลดน้อยลงเลย ดังนั้นอากาศยานไอพ่นจึงบินได้เร็วขึ้นในระยะสูงขึ้นตามลำดับ เพดานบินของอากาศยานไอพ่นจึงสูงกว่าอากาศยานธรรมดา ตามปกติเสียงวิ่งผ่านอากาศด้วยความเร็ว 1250 กิโลเมตร/ชั่วโมง หรือ 1 มัค  (mach) ถ้าเร็วกว่านั้นเป็นสองเท่าหรือสามเท่าของเสียงก็เรียกว่า มัค 2 หรือ มัค 3 ตามลำดับ  เครื่องบินไอพ่นเท่านั้นที่สามารถทำความเร็วได้สูงเช่นนี้ ในขณะที่บินด้วยความเร็วเหนือเสียงเราจะเรียกว่า โซนิค บูม (sonic boom)เป็นเหตุให้บานกระจก ประตูหน้าต่างแตกไปได้ เครื่องบินไอพ่นสมัยเริ่มแรกมิได้ศึกษาเรื่องนี้พอ จึงสร้างไว้ให้มีความแข็งแรงอย่างธรรมดา เมื่อบินเร็วมาก ๆถึงขั้นเจาะข้ามเขตกำแพงเสียง เครื่องบินไอพ่นก็จะเกิดระเบิดพังทลายเป็นชิ้นเล็ก ๆ ตกลงมา มีลักษณะเหมือนปาขวดแก้วให้แตกละเอียดที่กำแพงหิน ดังนั้นเครื่องบินไอพ่นสมัยใหม่ที่มีความเร็วตั้งแต่หนึ่งเท่าของเสียงขึ้นไป จึงต้องมีโครงสร้างเป็นโลหะที่แข็งแรงเป็นพิเศษ ยังมีเครื่องบินอีกประเภทหนึ่ง เป็นเครื่องบินไอพ่นซึ่งสามารถขึ้นและลงตรง ๆ ในทางดิ่งได้ คุณลักษณะอันนี้เกิดจากการใช้เครื่องยนต์ไอพ่นพุ่งลงมาข้างล่าง ต่อเมื่อเครื่องพุ่งขึ้นได้ระยะสูงปลอดภัยแล้ว นักบินจึงบังคับให้ท่อไอพ่นหมุนเพื่อพ่นไอเสียไปข้างหลัง จะได้ผลักให้ตัวเครื่องบินเคลื่อนที่ไปข้างหน้า เครื่องบินไอพ่นแบบนี้ ไม่ต้องมีทางวิ่ง จึงใช้ประโยชน์ได้ดีมากบนเรือบรรทุกเครื่องบินซึ่งมีดาดฟ้าที่คับแคบอยู่แล้ว ข้อเสียเปรียบก็มีอยู่ว่า ยังไม่สามารถสร้างเครื่องบินไอพ่นแบบนี้ให้บินได้นาน ๆ และไกล ๆ เท่าเครื่องบินไอพ่นธรรมดา

**ตัวอย่างอากาศยานไอพ่นที่สามารถบินเร็วกว่าเสียง**
 เอฟ-22- มิก-25- มิก-31- เอฟ-16- มิก-29- เอฟ-15- ซู-47- คองคอร์ด

**อ้างอิง**
หมวดหมู่:อากาศยาน
รุ่งเรือง อนันตยะ

รุ่งเรือง อนันตยะ (เกิด 30 ธันวาคม พ.ศ. 2523) ชื่อเล่น แฮ็ค เป็นนักแสดงชายชาวไทย ผลงานภาพยนตร์ที่มีชื่อเสียงคือเรื่อง ยุวชนทหาร เปิดเทอมไปรบ แสดงคู่กับ เทย่า โรเจอร์ส

**ประวัติ**
รุ่งเรือง อนันตยะ เกิดเมื่อวันที่ 30 ธันวาคม พ.ศ. 2523 จบการศึกษาชั้นมัธยมศึกษาจากโรงเรียนเบญจมราชรังสฤษฎิ์ จังหวัดฉะเชิงเทรา สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยหอการค้าไทย
รุ่งเรือง สมรสกับศิริญญา เมื่อวันที่ 2 มีนาคม พ.ศ. 2558 ที่จังหวัดสุรินทร์อันเป็นบ้านเกิดของภริยาและคลอดลูกสาวแล้วเมื่อวันที่ 19 สิงหาคม พ.ศ. 2558 ชื่อน้องพิตต้า

**ผลงาน**

**ภาพยนตร์**
โกซิกส์:โกหก ปลิ้นปล้อน กะล่อน ตอแหล
*ยุวชนทหาร เปิดเทอมไปรบ รับบท มารุต

**ละคร**
 พี่เลี้ยงกึ่งสำเร็จรูป (2544) ช่อง 3 รับบท ป้อด - บ้านสาวโสด รับบท อังกฤษ (2544) ช่อง 3- ไฟน้ำค้าง (2544) ช่อง 5 - มนต์รักแม่น้ำมูล (2545) ช่อง 5 รับบท แคน- บ่วงเล่ห์เสน่หา (2546) ช่อง 3 รับบท ระพีวิชญ์- สมปองน้องสมชาย (2547) ช่อง 3 รับบท มงกุฎ เพชรอุทัย (รับเชิญ)- รักแปดพันเก้า ช่อง 9 รับบท จอน- เล่ห์ภุมเรศ   (2548) ช่อง 5 รับบท นฤชา- มายาพิศวาส  (2550) ช่อง 5 รับบท กวิน  (รับเชิญ)- เงาอโศก (2551) ช่อง 5  รับบท เกื้อ- ความลับของ Superstar (2551) ช่อง 5  รับบท แฮ็ค รุ่งเรือง (รับเชิญ)- สะใภ้ก้นครัว (2551) ช่อง 7  รับบท เข่ง- จำเลยรัก (2551) ช่อง 3 รับบท หริณ รังสิมันต์ (รับเชิญ)- ชิงชัง (2552) ช่อง 5 รับบท ปลัดสมชาย- 365 วันแห่งรัก (2553) ช่อง 3 รับบท รวินทร์- มาลัยสามชาย (2553) ช่อง 5 รับบท คุณวิศาล - เป็นต่อ ตอน น้องเขยเป็นต่อ รับบท คุณท็อป- ผู้กองเจ้าเสน่ห์ ตอน สารภาพ- เซน...สื่อรักสื่อวิญญาณ ตอน ความผิด รับบท ต้น- นัดกับนัด ตอน ยายตัวร้ายกับนายขี้หึง- บ้านนี้มีรัก ตอน เพื่อเธอ- เฮง เฮง เฮง รับเชิญ- กับดักเสน่หา (2560) (ช่องวัน) รับบท ร้อยตำรวจเอกราเชนทร์ พัฒนานนท์ (รับเชิญ)- ชะนีหนีคาน (2561) (ช่องวัน) รับบท เอก (รับเชิญ)

**ภาพยนตร์สั้น**
บ้านคือลมหายใจของชีวิต

**มิวสิกวิดีโอ**
 เพลง เขาจะโกรธไหม ของ วงบาซู- เพลง แกล้ง ของ ซอนเน่​- เพลง อ้อนไว้ ของ อ้อน ลัคนา- เพลง คุณโอเคไหม ของ จักรพันธ์ ครบุรีธีรโชติ- เพลง คำสุดท้าย ของ Slot Machine- เพลง ฟังดูดี  ของ I'm no Heroine

**พรีเซ็นเตอร์**
 รณรงค์การขึ้นทะเบียนเกษตรกร ประจำปี 2554/2555

**รางวัล**
 เฉลิมไทยอวอร์ด ครั้งที่ 2 สาขานักแสดงสมทบชายทางโทรทัศน์ยอดเยี่ยม จากละครเรื่อง รักแปดพันเก้า

**อ้างอิง**
หมวดหมู่:บุคคลจากจังหวัดฉะเชิงเทรา‎‎
หมวดหมู่:นักแสดงชายชาวไทย
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:บุคคลจากโรงเรียนเบญจมราชรังสฤษฎิ์
เทศบาลตำบลจอมทอง (จังหวัดเชียงใหม่)

จอมทอง เป็นเทศบาลตำบลแห่งหนึ่งในอำเภอจอมทอง จังหวัดเชียงใหม่ และเป็นเทศบาลตำบลแห่งแรกของอำเภอจอมทอง ยกฐานะมาจากสุขาภิบาลบ้านหลวง เทศบาลตำบลจอมทองเป็นที่ตั้งของตัวเมืองจอมทอง ปัจจุบันมีการพัฒนาเติบโตอย่างรวดเร็ว และมีการผลักดันในการยกฐานะจากเทศบาลตำบลจอมทองขึ้นเป็นเทศบาลเมืองจอมทอง เพื่อเป็นศูนย์กลางความเจริญในการพัฒนาท้องถิ่นในเชียงใหม่ตอนใต้ในอนาคต

**ประวัติ**
เทศบาลตำบลจอมทอง แต่เดิมเป็นสุขาภิบาลบ้านหลวง อำเภอจอมทอง จังหวัดเชียงใหม่ และได้เปลี่ยนฐานะเป็นเทศบาลตำบลบ้านหลวง ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 ประกาศในราชกิจจานุเบกษาเมื่อวันที่ 24 กุมภาพันธ์ พ.ศ. 2542 มีผลบังคับใช้เมื่อวันที่ 25 พฤษภาคม พ.ศ. 2542 ต่อมาจังหวัดเชียงใหม่มีคำสั่งให้เปลี่ยนชื่อเป็น "เทศบาลตำบลจอมทอง" เมื่อวันที่ 12 กันยายน พ.ศ. 2543 โดยมีตราสัญลักษณ์ของเทศบาลตำบลจอมทองเป็นรูปโกฏิทองคำบรรจุพระบรมสารีริกธาตุของสมเด็จพระสัมมาสัมพุทธเจ้า ซึ่งประดิษฐานที่วัดพระธาตุศรีจอมทองวรวิหาร อันเป็นสิ่งศักดิ์สิทธิ์ คู่บ้านคู่เมืองของอำเภอจอมทองและจังหวัดเชียงใหม่

**ที่ตั้ง**
เมืองจอมทองอยู่ห่างจากนครเชียงใหม่ไปทางทิศใต้ 58 กิโลเมตร ตามทางหลวงแผ่นดินหมายเลข 108 (ถนนเชียงใหม่–ฮอด) มีพื้นที่ทั้งหมด 6.12 ตารางกิโลเมตร ครอบคลุมพื้นที่บางส่วนของ 3 ตำบล คือตำบลบ้านหลวง ตำบลข่วงเปา และตำบลดอยแก้ว รวมทั้งหมด 11 หมู่บ้าน สำนักงานเทศบาลตำบลจอมทอง ตั้งอยู่เลขที่ 299 หมู่ที่ 4 ตำบลบ้านหลวง อำเภอจอมทอง จังหวัดเชียงใหม่

**อาณาเขต**
 ทิศเหนือ จดหลักกิโลเมตรที่ 1 หน้าวัดข่วงเปา หมู่ 11 บ้านรวมน้ำใจข่วงเปา ตำบลข่วงเปา- ทิศใต้ จดหลักกิโลเมตรที่ 60 ถนนเชียงใหม่–ฮอด ติดต่อตำบลดอยแก้ว- ทิศตะวันออก ติดต่อหมู่ 9 บ้านสันป่าซาง ตำบลข่วงเปา หมู่ 4 บ้านท่าหลุก ตำบลสบเตี๊ยะ และแม่น้ำปิง ตำบลหนองล่อง อำเภอเวียงหนองล่อง จังหวัดลำพูน- ทิศตะวันตก ติดต่อหมู่ 13 บ้านน้ำลัด ตำบลบ้านหลวง และอุทยานแห่งชาติดอยอินทนนท์

**อ้างอิง**

**แหล่งข้อมูลอื่น**
  เว็บไซด์เทศบาลตำบลจอมทอง-  แผนที่และคำอธิบายแนวเขตเทศบาลตำบลจอมทองในปัจจุบัน จากราชกิจจานุเบกษา (2554)
จอมทอง
จอมทอง
วงเวียนศรีสุริโยทัย

: ระวังสับสนกับ สระแก้ว สระน้ำโบราณภายในสวนสัตว์ลพบุรี
วงเวียนศรีสุริโยทัยยามค่ำคืน
วงเวียนศรีสุริโยทัย (ภาษาปากเรียก วงเวียนสระแก้ว) เป็นวงเวียนที่มีสิ่งก่อสร้างคล้ายเทียนตั้งอยู่บนพานขนาดใหญ่ เป็นสิ่งก่อสร้างที่มีความโดดเด่นทางด้านรูปแบบการก่อสร้างที่มีความสวยงาม ตั้งอยู่ถนนนารายณ์มหาราช อำเภอเมืองลพบุรี จังหวัดลพบุรี

**ประวัติ**
วงเวียนศรีสุริโยทัย หรือวงเวียนสระแก้ว ตั้งอยู่บนถนนนารายณ์มหาราช ถูกก่อสร้างในสมัยจอมพล ป. พิบูลสงคราม เริ่มจากการขุดสระในปี พ.ศ. 2481-2482 เพื่อใช้เป็นแหล่งน้ำและสถานที่พักผ่อนหย่อนใจของประชาชนในย่านเมืองใหม่ลพบุรี โดยก่อสร้างเป็นประติมากรรมคล้ายทหารปืนใหญ่ในท่าเตรียมพร้อมบนแท่นสูงกลางสระ 
ในเวลาต่อมาได้มีการเปลี่ยนแปลงรูปลักษณ์ของประติมากรรมเดิม ด้วยการสร้างประติมากรรมลักษณะคล้ายเทียนตั้งอยู่กลางพาน มีสะพานเชื่อมจากขอบสระทั้งสี่ทิศ ขอบพานมีตรากระทรวงต่าง ๆ ในขณะนั้น เช่น กระทรวงยุติธรรม, กระทรวงกลาโหม และกระทรวงการคลัง เป็นต้น ในสระมีพญานาคให้น้ำสี่ตัว มีรูปปั้นคชสีห์หมอบซึ่งเป็นสัญลักษณ์ของทหารอยู่เชิงสะพานทั้งสี่ทิศรวมแปดตัว รูปปั้นคชสีห์มีเจตนาปั้นให้มีกล้ามเนื้อเพื่อให้เกิดความรู้สึกแข็งแรงดุดัน ส่วนขอบสระสร้างเป็นที่นั่งพักผ่อนโดยรอบ
มีบุคคลร่วมสมัยของการก่อสร้างวงเวียนสุริโยทัยเช่น กมล เกตุ อดีตหัวหน้าหน่วยศิลปากรลพบุรี ระบุว่าสิ่งก่อสร้างที่มีลักษณะคล้ายพาน และแท่งเทียนนั้นแท้จริงแล้ว ผู้สร้างต้องการสร้างเป็นฐานสำหรับเป็นที่ตั้งอนุสาวรีย์ของจอมพล ป. พิบูลสงคราม แต่จอมพล ป. ไม่เห็นดีด้วย ประติมากรรมจึงมีลักษณะเป็นแท่งเทียนดังกล่าว 
เคยมีการประดิษฐ์รูปเปลวไฟวางบนแท่งเทียนซึ่งเทศบาลลพบุรีทำมาตั้งแต่เดือนพฤศจิกายน พ.ศ. 2539 แต่ภายหลังได้มีการวิพากษ์วิจารณ์ด้านความไม่เหมาะสมและไม่เป็นไปตามเจตนารมณ์ของผู้สร้าง จึงได้มีการนำออกไป

**การใช้ประโยชน์**
แม้เหตุผลในการสร้างสระแก้วคือเพื่อสร้างเป็นสถานที่พักผ่อนหย่อนใจ  แต่ในปัจจุบันถือเป็นสถานที่พักผ่อนหย่อนใจที่ชาวลพบุรีเข้าไปใช้สอยน้อย เนื่องจากการเข้าไปยังวงเวียนยากลำบาก เพราะมีรถวิ่งวนรอบวงเวียนอยู่ตลอด
อย่างไรก็ตามเทศบาลเมืองลพบุรีได้มีการจัดงานประเพณีลอยกระทงย้อนยุคจอมพล ป. พิบูลสงครามบริเวณรอบวงเวียนศรีสุริโยทัย ซึ่งจัดติดต่อกันตั้งแต่ปี พ.ศ. 2539 จนถึงปัจจุบัน โดยมีคำขวัญว่า "มาลานำไทย แต่งกายย้อนยุค ร่วมสนุกลอยกระทง"

**สถานที่ใกล้เคียง**
 โรงภาพยนตร์ทหารบก- สวนสัตว์ลพบุรี- สถานีขนส่งจังหวัดลพบุรี- กองพลรบพิเศษที่ 1- ค่ายสมเด็จพระนารายณ์มหาราช- วัดชีป่าสิตาราม- โรงเรียนโปลีเทคนิคลพบุรี

**ดูเพิ่ม**
 วงเวียนศรีสุนทร- วงเวียนเทพสตรี

**อ้างอิง**

**แหล่งข้อมูลอื่น**
 วงเวียนศรีสุริโยทัย-  ภาพถ่ายวงเวียนศรีสุริโยทัย date=2016-03-05 
หมวดหมู่:วงเวียนในอำเภอเมืองลพบุรี
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย
โรงภาพยนตร์ทหานบก

โรงภาพยนตร์ทหานบก (ป้ายด้านหน้าสะกด ภาพยนตร์ทหานบก)  เป็นโรงภาพยนตร์ที่มีความเก่าแก่ และในอดีตก็นับเป็นโรงภาพยนตร์ที่ทันสมัยที่สุดในประเทศอีกแห่งหนึ่งด้วย ซึ่งตั้งอยู่ใกล้กับวงเวียนศรีสุริโยทัย อำเภอเมือง จังหวัดลพบุรี ปัจจุบันอยู่ในความดูแลของกรมธนารักษ์

**ประวัติ**
อาคารประวัติโรงภาพยนตร์ทหานบกเป็นสถานที่ประวัติศาสตร์ และศิลปกรรมที่สำคัญแห่งหนึ่งของจังหวัดลพบุรี ซึ่งเป็นสถานที่ทีสร้างขึ้นโดยมติคณะรัฐมนตรีเมื่อ  พ.ศ. 2482 สมัยที่ท่านจอมพล แปลก พิบูลสงคราม เมื่อครั้งดำรงตำแหน่งนายกรัฐมนตรี เพื่อถูกสร้างให้เป็นรมณียสถานของเมืองลพบุรีรวมทั้งอาจจะใช้ประโยชน์เป็นที่ประชุมสภาได้หากเกิดเหตุคับขันของสงครามโลกและจำเป็นต้องย้ายเมืองหลวงมา ณ จังหวัดนี้ และมีรูปแบบสถาปัตยกรรมที่เป็นเอกลักษณ์ของยุคสมัย คือสถาปัตยกรรมแบบอลังการศิลป์ที่หาดูได้ยากในประเทศไทย  ตลอดจนเป็นสถาปัตยกรรมโรงมหรสพที่ทันสมัยที่เก่าแก่ที่สุดของประเทศไทยรองจากโรงมหรสพเฉลิมกรุง อีกทั้งเป็นสถาปัตยกรรมอายุนานถึง  70 ปี แล้ว 

**อ้างอิง**

ทหานบก
หมวดหมู่:โบราณสถานในจังหวัดลพบุรี
หมวดหมู่:สถาปัตยกรรมอลังการศิลป์
หมวดหมู่:สิ่งก่อสร้างในอำเภอเมืองลพบุรี
แม่แบบ:บทความคัดสรร/ตุลาคม 2553

ความคลั่งทิวลิป
ความคลั่งทิวลิป เป็นเหตุการณ์ที่เกิดขึ้นระหว่างยุคทองของเนเธอร์แลนด์ เมื่อเกิดการตั้งราคาสัญญาการค้าขายหัวทิวลิปสายพันธุ์ใหม่กันอย่างสูงผิดปกติจนถึงจุดสูงสุดก่อนที่ราคาจะตกฮวบลงมาอย่างฉับพลัน ในเดือนกุมภาพันธ์ ค.ศ. 1637 ขณะที่ความคลั่งทิวลิปกำลังอยู่ที่จุดสูงสุด ราคาสัญญาการซื้อขายดอกทิวลิปต่อหัวสูงเกิน 10 เท่าของรายได้ต่อปีของช่างฝีมือในช่วงระยะเวลาเดียวกัน เหตุการณ์นี้ถือกันว่าเป็นเหตุการณ์แรกของภาวะฟองสบู่จากเก็งกำไร
เหตุการณ์เป็นที่รู้จักกันแพร่หลายโดยนักหนังสือพิมพ์ชาวอังกฤษชื่อ ชาร์ลส์ แม็คเคย์ ในหนังสือชื่อ Extraordinary Popular Delusions and the Madness of Crowds ที่เขียนขึ้นในปี ค.ศ. 1841 แม็คเคย์กล่าวว่าในจุดหนึ่งของการขายถึงกับมีผู้เสนอแลกที่ดิน 12 เอเคอร์เพื่อแลกกับหัวทิวลิปสายพันธุ์ "Semper Augustus" เพียงหัวเดียว แม็คเคย์อ้างว่ามีผู้ลงทุนในการซื้อสัญญาซื้อขายหัวทิวลิปจนหมดตัวเป็นจำนวนมากเมื่อราคาทรุดฮวบลง และผลสะท้อนของตลาดที่ล่มก็ใหญ่พอที่จะสั่นคลอนสภาวะทางเศรษฐกิจของเนเธอร์แลนด์ แม้ว่าหนังสือที่แม็คเคย์เขียนจะกลายเป็นหนังสือคลาสสิกที่ยังคงตีพิมพ์กันอยู่ถึงปัจจุบัน แต่ความถูกต้องของข้อมูลยังเป็นที่ถกเถียงกันอยู่ นักวิชาการสมัยใหม่เชื่อว่าความคลั่งดอกทิวลิปมิได้เป็นเหตุการณ์ที่รุนแรงตามที่แม็คเคย์อธิบาย บ้างก็เสนอว่าเหตุการณ์นี้มิได้ทำให้เกิดภาวะเศรษฐกิจฟองสบู่ขึ้นแต่อย่างใด (อ่านต่อ...)
บทความคัดสรรก่อนหน้านี้: เพนกวินจักรพรรดิ – กวนอู – เนลสัน มันเดลา
ที่เก็บถาวร – บทความคัดสรรอื่น ๆ
หมวดหมู่:โรงพยาบาลในจังหวัดสมุทรสาคร

สมุทรสาคร
หมวดหมู่:องค์การในจังหวัดสมุทรสาคร
หมวดหมู่:โครงสร้างพื้นฐานในจังหวัดสมุทรสาคร
หมวดหมู่:โรงพยาบาลในจังหวัดอุบลราชธานี

อุบลราชธานี
หมวดหมู่:องค์การในจังหวัดอุบลราชธานี
หมวดหมู่:โครงสร้างพื้นฐานในจังหวัดอุบลราชธานี
แม่แบบ:เหตุการณ์ปัจจุบัน/2553 กันยายน 30

*วิกฤตประเทศเอกวาดอร์ พ.ศ. 2553	
** รัฐบาลเอกวาดอร์ประกาศสถานการณ์ฉุกเฉินในประเทศเอกวาดอร์ภายหลังมีการประท้วงและการบุกยึดสถานที่สำคัญเพื่อต่อต้านรัฐบัญญัติงบประมาณฉบับใหม่ ซึ่งประธานาธิบดีฟาเอล กอร์เรีย กล่าวว่ากลุ่มผู้ประท้วงต้องการก่อรัฐประหาร (ไทยรัฐ)  (The Telegraph)
**ฟาเอล กอร์เรีย ประธานาธิบดีแห่งสาธารณรัฐเอกวาดอร์ได้รับบาดเจ็บ ขณะที่เปรูและโคลัมเบีย ประเทศเพื่อนบ้านได้ปิดด่านพรมแดนแล้ว  (AFP)  (BBC)  (The Telegraph) (Euronews)
**กองทัพเอกวาดอร์เข้าช่วยเหลือประธานาธิบดีจากโรงพยาบาลที่เขาถูกควบคุมโดยกลุ่มผู้ก่อจลาจล (CNN)
}
แยกจอมทอง

แยกจอมทอง (Chom Thong Junction) เป็นทางแยกบริเวณจุดบรรจบระหว่างถนนจอมทองกับถนนวุฒากาศ ในพื้นที่แขวงจอมทอง เขตจอมทอง กรุงเทพมหานคร ใกล้กับเชิงสะพานบางขุนเทียน
จอมทอง
จอมทอง
หมวดหมู่:นางแบบเกาหลีใต้

กเกาหลีใต้
หมวดหมู่:ชาวเกาหลีใต้แบ่งตามอาชีพ
หมวดหมู่:ผู้หญิงเกาหลีใต้แบ่งตามอาชีพ
หมวดหมู่:นักเดินแบบเกาหลีใต้
เรือลาดตระเวนชั้นติคอนเดอโรกา

เรือลาดตระเวนชั้นติคอนเดอโรกา (อังกฤษ : Ticonderoga class cruiser) เป็นชั้นเรือรบหนึ่งในประเภทเรือลาดตระเวนติดอาวุธนำวิถีกองทัพเรือสหรัฐอเมริกา ได้รับอนุมัติการสร้างครั้งแรกในปี พ.ศ. 2521 เรือในชั้นนี้ติดตั้งระบบเรดาร์เฟสอาร์เรย์ แผนแบบแรกเริ่มกำหนดให้เป็นเพียงชั้นเรือพิฆาต ต่อมาได้รับการพัฒนาปรับปรุงเพิ่มขีดความสามารถในการปฏิบัติการรบให้ทันสมัยขึ้น โดยติดตั้งระบบปฏิบัติการรบเอจีส และระบบเรดาห์เอเอ็น/เอสพีวาย 1 ทำให้เรือในชั้นนี้ได้รับการยกระดับจากชั้นเรือพิฆาตติดอาวุธนำวิถี (DDG) มาเป็นเป็นเรือลาดตระเวนติดอาวุธนำวิถี (CG) 
เรืองทั้งหมด 27 ลำ สร้างโดยอู่ต่อเรืออินกัลส์ และอู่ต่อเรือบาธไอรอนเวิร์ค (BIW) เรือทุกลำในชั้นติคอนเดอโรกา (ยกเว้นเรือ ยูเอสเอส โทมัส เอส. เกตส์) ตั้งชื่อตามเหตุการณ์การรบในประวัติศาสตร์สหรัฐอเมริกาที่สำคัญ ทั้งนี้อย่างน้อยมีเรือ 12 ลำ นำชื่อของเรือบรรทุกเครื่องบินสหรัฐอเมริกาที่เคยประจำการในสมัยสงครามโลกครั้งที่สองมาตั้งใหม่อีกครั้ง เช่น ติคอนเดอโรกา, คาวเพนส์, แอนซิโอ, ยอร์กทาวน์, วัลเลย์ ฟอร์ก, บังเกอร์ ฮิลล์, แอนธีแธม, ซาน จาซินโต, เลค แชมเพล์น, ฟิลิปปินส์ ซี, พรินซ์สตัน, มอนเทอเรย์, และ เวลลา กัลฟ์

**รายชื่อเรือ**

**แหล่งข้อมูลอื่น**
  navysite.de: ติคอนเดอโรกา (CG 47)-  รายงานสมาพันธ์นักวิทยาศาสตร์สหรัฐอเมริกา: เรือลาดตระเวนติดอาวุธนำวิถีชั้นติคอนเดอโรกา- http://www.globalsecurity.org/military/systems/ship/cg-47.htm

ต
ต
ต
หมวดหมู่:เรือในสังกัดกองทัพเรือสหรัฐ
เพลงเรื่อง

เพลงเรื่องคือเพลงที่บรรเลงเป็นชุด โดยนำเพลงที่มีลักษณะใกล้เคียงกันหลายๆเพลง มาบรรเลงติดต่อกัน เพลงเรื่องต่างจากเพลงตับตรงที่เพลงเรื่องไม่มีเนื้อร้องเลย
โครงสร้างของเพลงเรื่องนั้นมักจะเริ่มบรรเลงด้วยเพลงช้า เพลงเร็ว แล้วก็ออกเพลงลาเป็นอันดับสุดท้าย(เพลงลาจะใช้บรรเลงในวงปี่พาทย์)
เพลงเรื่องส่วนใหญ่ใช้ในงานพิธีต่างๆเช่น เพลงเรื่องนางหงส์ใช้ในงานศพ เพลงเรื่องฉิ่งพระฉันใช้บรรเลงตอนพระฉันภัตตาหาร
หมวดหมู่:เพลงไทยเดิม
นอร์ทธรอป กรัมแมน

นอร์ทธรอป กรัมแมน คอร์ปอเรชัน เป็นบริษัทสัญชาติสหรัฐอเมริกา ดำเนินธุรกิจเกี่ยวกับอากาศยานทางการทหาร การต่อเรือรบ และเทคโนโลยีทางการทหาร ก่อตั้งขึ้นในปี 1994 จากการควบรวมกิจการของบริษัท นอร์ทธรอปและบริษัทกรัมแมน เข้าด้วยกัน 
ในปี 2010 นอร์ทธรอป กรัมแมน เป็นบริษัทที่มีสัญญาการจัดซื้ออาวุธอยู่ในอันดับที่ 4 ของโลก มีพนักงานทั่วโลกกว่า 120,000 คน  มีสำนักงานใหญ่ตั้งอยู่ในเขตเซนจูรีซิตี้ เมืองลอสแอนเจลิส รัฐแคลิฟอร์เนีย ในปี 2010 ได้รับการจัดอันดับอยู่ในอันดับที่ 61 ในประเภทบริษัทอุตสาหกรรมในสหรัฐอเมริกาจากนิตยสารฟอร์จูน

**ผลิตภัณฑ์**

**เรือและเรือรบ**
อู่ต่อเรือนอร์ทธรอปกรัมแมนนิวพอร์ตนิวส์ เป็นอู่ต่อเรือเดียวที่ต่อเรือบรรทุกเครื่องบินของกองทัพเรือสหรัฐอเมริกา และเป็นอู่เดียวที่มีขีดความสามารถในการต่อเรือบรรทุกเครื่องบินชั้นนิมิตซ์ และเรือบรรทุกเครื่องบินชั้นใหม่ล่าสุดอย่างชั้นเจอรัลด์ อาร์. ฟอร์ด และเป็นหนึ่งในสองบริษัทที่สามารถต่อเรื่อดำน้ำพลังงานนิวเคลียร์ของสหรัฐอเมริกา
นอกจากนี้ยังมีหน่วยงานย่อยได้แก่ นอร์ทธรอป กรัมแมน ชิป ซิสเท็มส์ ในการต่อเรือสนับสนุนการยกพลขึ้นบก และเรือรบ เรือสินค้าพาณิชย์ และเรืออื่นๆ เช่น เรือตัดน้ำแข็ง เรือบรรทุกน้ำมัน เรือบรรทุกสินค้า โดยร่วมมือกับ SAIC (Science Applications International Corporation) นอกจากนี้ยังมีบริการงานออกแบบทางวิศวกรรมและสถาปัตยกรรมทางเรือ และการซ่อมบำรุงรักษาเรือ

**อากาศยาน**
หน่วยงานย่อยเกี่ยวกับอากาศยานและระบบการบิน ผลิตอากาศยานสำหรับสหรัฐอเมริกาปละชาติอื่นๆทั่วโลก เช่น เครื่องบินทิ้งระเบิดทางยุทธศาสตร์ บี-2 สปิริต, เครื่องบินสอดแนม อี-8 จอยต์ สตารส์, อาร์คิว-4 โกลบอลฮ็อก, เครื่องบินฝึกความเร็วเหนือเสียง ที-38 ทาลอน , อาร์คิว-5 ฮันเตอร์ ของกองทัพบกสหรัฐ นอกจากนี้กองทัพเรือสหรัฐยังมี เป้าลวง บีคิวเอ็ม-74 ชูการ์, ซี-2 เกรย์ฮาวน์, อี-2 ฮ็อคอาย, อีเอ-6บี โพรวเลอร์ ผลิตชิ้นส่วนหลักของเครื่องบินขับไล่ เอฟ/เอ-18 ฮอร์เน็ท, เอฟ/เอ-18อี/เอฟ ซูเปอร์ฮอร์เน็ท และเครื่องบินอื่นๆ เช่น เอฟ-5, ที-38 
นอร์ทธรอป กรัมแมน บี-2 สปิริท เครื่องบินทิ้งระบิดทางยุทธศาสตร์
นอกจากนี้ยังผลิตดาวเทียม และจรวดขนส่งอวกาศ ให้กับองค์การนาซ่า และกองทัพอากาศสหรัฐ ร่วมคิดค้นวิจัยเลเซอร์พลังงานสูงร่วมกับโบอิงสำหรับ ต้นแบบเครื่องบิน โบอิงวายเอเอล-1

**เรดาร์และระบบตรวจจับ**
ฝ่ายวิจัยและพัฒนานอร์ทธรอป กรัมแมน อิเล็กทริค ซิสเท็มส์ คิดค้นและพัฒนาระบบเรดาร์ตรวจจับหลากหลายประเภท เช่น ระบบเรดาร์ป้องกันภัยทางอากาศ ซี41 ระบบเรดาร์ตรวจับทางยุทธวิธี เช่น ระบบเรดาร์ AN/APG-68 และ AN/APG-80 ซึ่งเป็นระบบเรดาร์ควบคุมการบินของเครื่องบินขับไล่ เอฟ-16 ไฟทิงฟอลคอน, ระบบเรดาร์สมรรถนะสูง AN/APG-77 สำหรับเครื่องบินขับไล่ เอฟ-22 แร็พเตอร์, เรดาร์ AN/APG-81 และ AN/AAS-37 สำหรับ เอฟ-35 ไลท์นิ่ง 2, เรดาร์ APQ-164 สำหรับเครื่องบินทิ้งระเบิด บี-1 แลนเซอร์ และระบบเรดาร์สำหรับเครื่องบินแจ้งเตือนและควบคุมภัยทางอากาศล่วงหน้า (AWACS)


**อ้างอิง**

**แหล่งข้อมูลอื่น**
  เว็บไซต์ทางการ-  รายชื่อผลิตภัณฑ์ของนอร์ทธรอป กรัมแมน date=2007-05-31 -  A summary of the company from Oligopoly Watch date=2007-08-04 -  สัมภาษณ์ประธานบริหาร, 12 กุมภาพันธ์, 2006.-  url-status=dead -  Park Air Systems (สาขาสหราชอาณาจักรy)
หมวดหมู่:บริษัทของสหรัฐ
หมวดหมู่:บริษัทต่อเรือของสหรัฐ
หมวดหมู่:บริษัทที่ก่อตั้งในปี พ.ศ. 2470
หมวดหมู่:นอร์ทธรอป กรัมแมน
หมวดหมู่:บริษัทต่อเรือของสหรัฐ
อาแล็ง จาลานี

อาแล็ง จาลานี (Alain Ngalani) หรือที่รู้จักกันในชื่อ อลัน เอ็นกาลานี่ หรือ อาเลน นากาลานิ เจ้าของฉายา เดอะแพนเธอร์ เกิดวันที่ 7 กรกฎาคม ค.ศ. 1975 ที่ประเทศแคเมอรูน เป็นนักมวยไทยแชมเปี้ยนโลกสองสมัยชาวฮ่องกง

**ประวัติ**
อาแล็ง จาลานี เคยเป็นบอดี้การ์ดให้กับบุคคลระดับวีไอพีรวมทั้งบุคคลระดับสูงในไอวอรีโคสต์มาก่อนที่จะย้ายมาอยู่ในฮ่องกง ซึ่งได้กลายมาเป็นผู้มีชื่อเสียงของที่นี่ เขามีชื่อเสียงในด้านการฝึกฝนที่โหดร้ายภายใต้การดูแลที่กวดขันให้เน้นความรุนแรงและดุดัน
อาแล็งสามารถเอาชนะในการต่อสู้ของแทบทุกครั้งด้วยการชนะน็อคฝ่ายตรงข้าม แม้จะมีลักษณะกล้ามเนื้อที่ใหญ่โต แต่อาแล็งผู้ได้รับฉายาเดอะแพนเธอร์ก็มีความยืดหยุ่นทางด้านกล้ามเนื้อได้อย่างเหลือเชื่อ และยังได้รับการโหวตใน "Le Monde du Muscle" ในฐานะหนึ่งในนักชกรุ่นเฮฟวี่เวทที่มีความรวดเร็วมากที่สุดในโลก
เขามีท่าโจมตีประจำตัวที่เรียกว่า "เดอะแพนเธอร์ ไฮคิก" ซึ่งได้เสริมประสิทธิภาพได้เป็นอย่างดีในอาชีพการต่อสู้ของเขา เมื่อเร็วๆนี้ เขาได้เริ่มเป็นที่เลื่องลือในยูทูบรวมถึงข่าวที่โด่งดังเกี่ยวกับการเริ่มต้นในเค-วัน
ในปัจจุบันอาแล็งได้ทำการฝึกฝนที่สถาบันการต่อสู้แบบผสมผสานซึ่งตั้งอยู่ในฮ่องกง เขามีแผนที่จะแข่งขันในรายการ เค-วัน ไฟท์ติ้งแชมเปี้ยนชิป ซึ่งอาจเป็นการย้ายเป้าหมายสู่การแข่งขันในรายการ อุลติเมท ไฟท์ติ้งแชมเปี้ยนชิป (UFC) ในโอกาสต่อไป

**เกี่ยวกับพื้นหลังของศิลปะการต่อสู้**
อาแล็งได้เริ่มเรียนยูโดตั้งแต่อายุหกขวบ โดยการสนับสนุนจากพ่อของเขา อาแล็งเริ่มออกแสดงความสามารถพิเศษนี้ในช่วงต้นของชีวิต เขาชนะการแข่งขัน แบ็ค-ทู-แบ็ค จูเนียร์ ในแคเมอรูนรวมไปจนถึงทั่วแอฟริกา ในเบื้องต้นเขาได้รับอิทธิพลจากแม่ของเขา ผู้ซึ่งมีความรักในกีฬาและมีความต้องการที่จะให้ลูกของเธอเรียนรู้ด้านระเบียบวินัยและมุ่งเน้นการใช้พละกำลังไปในทางที่ถูกต้อง
อาแล็งได้เรียนรู้อย่างต่อเนื่องทั้งในศาสตร์ของยูโด, โชโตกันคาราเต้, ซาวัท, ฟูล-คอนแท็ค คิกบ็อกซิ่ง, โคชิกิคาราเต้, มวยไทย, เคียวคุชินคาราเต้ และบราซิลเลี่ยน ยูยิสสู โดยได้รับสายดำเป็นส่วนใหญ่ของในแต่ละสาขาวิชา

**ความสำเร็จ**

**อ้างอิง**

**แหล่งข้อมูลอื่น**
  เว็บทางการ date=2009-06-06
หมวดหมู่:นักมวยไทยชาวแคเมอรูน
หมวดหมู่:นักมวยไทยชาวฮ่องกง
หมวดหมู่:นักต่อสู้แบบผสมที่ใช้มวยไทย
หมวดหมู่:ผู้ฝึกสอนมวยไทย
หมวดหมู่:คิกบ็อกเซอร์
หมวดหมู่:นักคาราเต้
หมวดหมู่:ผู้ฝึกสอนคาราเต้
หมวดหมู่:นักยูโด
ตำบลไชยสถาน

ตำบลไชยสถาน อาจหมายถึง- ตำบลไชยสถาน อำเภอสารภี จังหวัดเชียงใหม่- ตำบลไชยสถาน อำเภอเมืองน่าน จังหวัดน่าน
ตำบลหนองแดง

ตำบลหนองแดง อาจหมายถึง- ตำบลหนองแดง อำเภอสีชมพู จังหวัดขอนแก่น- ตำบลหนองแดง อำเภอแม่จริม จังหวัดน่าน- ตำบลหนองแดง อำเภอนาเชือก จังหวัดมหาสารคาม
วิกิพีเดีย:ปุจฉา-วิสัชนา/กรุ/สังคมศาสตร์และประวัติศาสตร์/มิถุนายน 2553

== สาเหตุที่ทำให้พระเยซูถูกตรึงกางเขน**
สาเหตุที่ทำให้พระเยซูถูกตรึงกางเขน
--115.67.181.7 22:10, 27 มิถุนายน 2553 (ICT)
 ตามความเชื่อของชาวคริสต์ พระเยซูทรงถูกส่งลงมาเพื่อไถ่บาปให้แก่มนุษย์ และการที่ทรงถูกทรมาณก่อนจะถูกจับตรึงกางเขนนั้น เป็นการไถ่บาปเพื่อมนุษย์ครับ และด้วยเหตุนี้ ชาวคริสต์จึงเรียกพระนามพระองค์อีกแบบว่า "พระผู้ไถ่"ครับ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 19:47, 28 มิถุนายน 2553 (ICT)
 ท่านสามารถศึกษาและทำความเข้าใจชีวิตของพระเยซูได้จากการอ่านพระคัมภีร์พันธสัญญาเดิม(Old Testament) และพระคัมภีร์พันธสัญญาใหม่(New Testament) หรือเข้าร่วมในพิธีกรรมของศาสนาคริสต์ คือพิธีมิสซาบูชาขอบพระคุณซึ่งโบสถ์ส่วนใหญ่ประกอบพิธีทุกวัน และการรับศีลมหาสนิทในพิธีมิสซาจะสงวนไว้สำหรับคริสตชนที่ได้เตรียมตัวอย่างดีเท่านั้น
:แต่ตามมุมมองของประวัติศาสตร์ที่ไม่มีศาสนาปน พระเยซูถูกข้อหาปลุกปั่นชาวยิวให้แข็งข้อกับจักรวรรดิโรมันครับ ก็โดนโทษกบฏเรานั่นล่ะ Choosing between Truth and safety of Lies... 13:26, 30 มิถุนายน 2553 (ICT)
::คริสตชนเชื่อว่าพระเยซูเจ้าเป็นพระบุตรของพระเจ้า ทรงบังเกิดมาตามที่มีเขียนไว้ในพระคัมภีร์เพราะความรักของพระบิดาเพื่อช่วยมนุษย์ทุกคนให้หลุดพ้นจากบาป เชิญอ่านเรื่องราวของพระเยซูเจ้าในพระคัมภีร์ซึ่งเขียนถึงชีวิตของพระเยซูและพระวาจาของพระองค์
วิกิพีเดีย:ปุจฉา-วิสัชนา/กรุ/ภาษา/มิถุนายน 2553

มหากษัตริย์

**ดารา**
คำว่าดารา ในภาษาอังกฤษแปลว่าอะไร--125.27.90.31 13:12, 27 มิถุนายน 2553 (ICT)
celebrity (ผู้มีชื่อเสียง) หรือเรียกอย่างไม่เป็นทางการว่า star --octahedron80 13:15, 27 มิถุนายน 2553 (ICT)

**สังเกต**
เหตุใดจึงบอกว่าคำว่าสังเกตต้องเขียนเป็นสังเกตจึงถูกต้องเหตุใดสังเกตจึงกลายเป็นคำเขียนผิด--202.133.176.164 13:04, 29 มิถุนายน 2553 (ICT)
:"สังเกต" เป็นคำมูลมาจากภาษาบาลีสันสกฤตทั้งคำ ซึ่งไม่มีสระอุตั้งแต่แรกนะครับ มิได้เป็นการประสมระหว่าง สัง กับ เกต (หรือเกตุก็ตามแต่) ลองดูที่  พจนานุกรม ฉบับราชบัณฑิตยสถาน พ.ศ. ๒๕๔๒ --octahedron80 13:25, 29 มิถุนายน 2553 (ICT)
เหตุใดจึงมีการตั้งนามสกุลที่มีคำว่า สังเกต เมื่อ 100 ปีที่แล้ว ถ้าไม่มีที่มาที่ไป--202.133.176.164 13:43, 29 มิถุนายน 2553 (ICT)
:เพราะสะกดผิดไงครับ อย่างไรก็ดี ชื่อบุคคลนั้นไม่จำเป็นต้องตรงตามหลักภาษาหรือมีความหมายเสมอไป ตัวอย่างนั้นมีมากมาย --octahedron80 13:55, 29 มิถุนายน 2553 (ICT)

**คำในหลักศิลาจารึก**
ในหลักศิลาจารึกของพ่อขุนรามคำแหงมหาราชที่ได้รับรู้โดยทั่วไปจารึกไว้ว่า แม่กูชื่อนางเสือง พ่อกูชื่อบานเมือง อยากถามว่า กู และ มึง ถึงได้บอกบอกว่าเป็นคำหยาบ และแก้ไขสรรพนามต่างๆที่ใช้กันทุกวันนี้ทั้งที่คำนี้บัญญัติโดยอดีตพระมหากษัตรย์ที่ได้รับการยกย่องว่าเป็นผู้ประดิษฐ์อักษรไทย การแก้ไขเหล่านี้ หากตามกฏหมายปัจจุบันจะเรียกว่า หมิ่นพระบรมเดชานุภาพหรือไม่--202.133.176.164 14:17, 29 มิถุนายน 2553 (ICT)
สมัยนั้น กูและมึง ในสมัยพ่อขุนรามคำแหงมหาราช เป็นคำที่ใช้โดยทั่วไป เปรียบดั่ง คุณและผม ที่ใช้กันในสมัยนี้ สมัยนั้นยังไม่มีราชาศัพท์ด้วยซ้ำ เมื่อเวลาผ่านไป ภาษาและวัฒนธรรมก็เปลี่ยนไปด้วย กลายเป็นว่า กูและมึง ในปัจจุบันถือว่าเป็นคำสามัญที่ไม่สุภาพ ไม่สมควรใช้กับผู้ที่ไม่คุ้นเคยเป็นการส่วนตัว และเกิดการใช้ราชาศัพท์สำหรับพระมหากษัตริย์ขึ้น ภาษาเปลี่ยนแปลงไปเองไม่มีใครเป็นผู้แก้ไข ถ้าคุณจะหาคนที่ทำให้เปลี่ยนแปลงละก็ คงเป็นชาวไทยทุกคนตั้งแต่อดีตเป็นต้นมารวมทั้งคุณและผม โปรดทราบถึงความหมายว่า การหมิ่นพระบรมเดชานุภาพ คือการกระทำการอันเป็นการหมิ่นประมาท ดูหมิ่น หรืออาฆาตมาดร้ายองค์พระมหากษัตริย์ ดังนั้นการเปลี่ยนแปลงของภาษาไม่เป็นการหมิ่นพระบรมเดชานุภาพ หรือการหมิ่นประมาทใคร --octahedron80 14:29, 29 มิถุนายน 2553 (ICT)

**คำว่า ประวัติศาสตร์  คำว่าอาชญากรรม **
คำว่า ประวัติศาสตร์ เมื่อก่อนให้่านว่า ประ-หวัด-สาด แต่ตอนหลังก็ให้อ่านว่า ประ-หวัด-ติ-สาด คำว่าอาชญากรรม เมื่อก่อนให้อ่านว่า อาด-ชะ-ยา-กำ แต่ตอนหลังก็ให้อ่านว่า  อาด-ยา-กำ การแก้ไขคำอ่านในพจนานุกรมตามใจของนักวิชาการแล้วมาบังคับใช้ในการเรียนการสอน มาจากสมมุติฐานใด หากไม่ยึดหลักการ ใครมีอำนาจก็จะแก้ไขได้ตามอำเภอใจใช่หรือไม่ โดยประชาชนที่ต้องใช้ภาษาไม่มีส่วนออกความคิดเห็นเลยหรือ?--202.133.176.164 14:45, 29 มิถุนายน 2553 (ICT)
หากพิจารณาหลักการของภาษาบาลีสันสกฤต ประวัติศาสตร์ ควรอ่านว่า ประ-หวัด-ติ-สาด เพราะเป็นคำสมาส ส่วนคำว่า อาชญากรรม ในส่วน อาชญา "ช" เป็นตัวสะกดของพยางค์แรก ไม่มีอะ จึงอ่าน อาด-ยา-กำ อย่างไรก็ตามการอ่านแบบที่สองที่คุณยกมานั้นเป็นความนิยมของประชาชน ท่านจึงกำหนดให้ปัจจุบันสามารถอ่านได้สองแบบ และยังมีอีกหลายคำที่แก้ไขให้อ่านได้ทั้งสองแบบ (โปรดดูพจนานุกรม) ถ้าอยากออกความคิดเห็น เชิญไปที่เว็บไซต์ของราชบัณฑิตยสถานครับ มาบ่นที่นี่คงไม่ได้อะไร และก่อนถามอะไรโปรดค้นคว้ามาก่อน เพราะคุณอาจทราบคำตอบก่อนโดยไม่ต้องถามก็ได้ --octahedron80 14:56, 29 มิถุนายน 2553 (ICT)
หมวดหมู่:ตำบลในจังหวัดอุบลราชธานี

อุบลราชธานี
หมวดหมู่:หน่วยการบริหารในจังหวัดอุบลราชธานี
ตำบลโพนงาม อำเภอบุณฑริก จังหวัดอุบลราชธานี
แม่แบบ:เหตุการณ์ปัจจุบัน/2553 ตุลาคม 1

* สหรัฐอเมริกาแถลงการณ์ขอโทษอย่างเป็นทางการ กรณีการทดลองซิฟิลิสในกัวเตมาลา โดยไม่มีการยินยอมรับการรักษาของคนไข้ ในช่วงคริสต์ทศวรรษ 1940  (Washington Post)- สาธารณรัฐประชาชนจีนปล่อยยานสำรวจดวงจันทร์ "ฉางเอ๋อ 2" จากศูนย์ส่งดาวเทียม (ยานอวกาศ) ซีชังโดยจรวดขนส่งชังเจิง 3  ผู้จัดการ
}
หมวดหมู่:คดีเกี่ยวกับผู้รักร่วมเพศในประเทศไทย

หมวดหมู่:คดีซึ่งชำระโดยศาลยุติธรรมไทย
หมวดหมู่:กลุ่มบุคคลที่มีความหลากหลายทางเพศในประเทศไทย
หมวดหมู่:คดีเกี่ยวกับพจนานุกรมฉบับราชบัณฑิตยสถาน

หมวดหมู่:คดีซึ่งชำระโดยศาลยุติธรรมไทย
หมวดหมู่:สำนักงานราชบัณฑิตยสภา
รายชื่อรางวัลทางการศึกษานานาชาติของไดซะกุ อิเกะดะ

นี้คือรางวัลทางการศึกษานานาชาติของ ดร.ไดซะกุ อิเกะดะ ประธานสมาคมสร้างคุณค่าสากล และนายกสมาคมกิตติมศักดิ์ของสมาคมสร้างคุณค่า ซึ่งในปัจจุบันดร.ไดซะกุ อิเกะดะเป็นบุคคลที่ได้รับรางวัลทางการศึกษามากที่สุดในโลก (พ.ศ. 2553)

**รางวัลทางการศึกษา**

**อ้างอิง**
 "Academic Honors Conferred upon SGI President Daisaku Ikeda (date order)" Daisaku Ikeda 2014-03-05 date=2015-05-18 -  "รางวัลทางการศึกษา" สมาคมสร้างคุณค่าในประเทศไทย 2014-03-05
หมวดหมู่:สมาคมสร้างคุณค่า
มาดามทุสโซ กรุงเทพฯ

พิพิธภัณฑ์หุ่นขี้ผึ้งมาดามทุสโซ กรุงเทพฯ เป็นพิพิธภัณฑ์หุ่นขี้ผึ้งในเครือมาดามทุสโซ โดยเมอร์ลิน เอนเตอร์เทนเมนต์ กรุ๊ป ตั้งอยู่บนชั้น 4 และ 5 สยามดิสคัฟเวอรี่เซ็นเตอร์ ถนนพญาไท แขวงปทุมวัน เขตปทุมวัน กรุงเทพมหานคร นับเป็นพิพิธภัณฑ์ในเครือลำดับที่สิบ และเป็นแห่งที่สามในทวีปเอเชีย ต่อจากฮ่องกง เซี่ยงไฮ้ และเป็นแห่งแรกในเอเชียตะวันออกเฉียงใต้ โดยได้เปิดให้เข้าชมอย่างเป็นทางการในวันที่ 4 ธันวาคม 2553

**การจัดแสดง**
มาดามทุสโซ กรุงเทพฯ จัดแสดงหุ่นขี้ผึ้ง โดยช่างปั้นจากสาขาใหญ่ลอนดอน ประกอบด้วยห้องพระบรมราชวงศ์ไทยที่ได้รับพระบรมราชานุญาตให้ปั้นพระรูปหุ่นขี้ผึ้งสมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี นอกจากนี้ ยังมีหุ่นขี้ผึ้งบุคคลสำคัญจากหลากหลายวงการทั้งไทยและต่างประเทศ รวมประมาณ 90 หุ่น เช่น

**อ้างอิง**

**แหล่งข้อมูลอื่น**
  พิพิธภัณฑ์หุ่นขี้ผึ้งมาดามทุสโซ กรุงเทพฯ
หมวดหมู่:พิพิธภัณฑ์ในเขตปทุมวัน
หมวดหมู่:พิพิธภัณฑ์หุ่นขี้ผึ้ง
หมวดหมู่:พิพิธภัณฑ์ที่ก่อตั้งในปี พ.ศ. 2553
หมวดหมู่:ก่อตั้งในกรุงเทพมหานครในปี พ.ศ. 2553
จอห์น สเตโมส

จอห์น ฟิลลิป สเตโมส (John Phillip Stamos) เกิดเมื่อวันที่ 19 สิงหาคม ค.ศ. 1963 เป็นนักแสดงชาวอเมริกัน เป็นที่รู้จักในงานแสดงทางโทรทัศน์ โดยเฉพาะอย่างยิ่งกับบทบาท เจสซี แคตโซโพลิส ในซิตคอมทางช่องเอบีซีเรื่อง Full House ตั้งแต่รายการได้ยกเลิกไปในปี 1995 สเตโมสได้แสดงในภาพยนตร์โทรทัศน์และซีรีส์หลายเรื่อง ตั้งแต่ปี ค.ศ. 2006 to 2009 สเตโมสแสดงในซีรีส์เกี่ยวกับแพทย์ทางช่องเอ็นบีซีเรื่อง ER รับบทเป็น ดร. โทนี เกตส์ ในเดือนกันยายน ค.ศ. 2009 เขารับบทเป็นอัลเบิร์ตในละครบรอดเวย์เรื่อง Bye Bye Birdie 

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐแคลิฟอร์เนีย
รอยรักรอยมลทิน

รอยรักรอยมลทิน (เทวนาครี: हमराज़) เป็นภาพยนตร์ ชื่อดังของ บอลลีวู้ด ในอดีต นำแสดงโดย สุนิล ดัท ราช กาปูร์ และ มุมตัส
หมวดหมู่:ภาพยนตร์ที่ออกฉายในปี พ.ศ. 2510
หมวดหมู่:ภาพยนตร์อินเดีย
หมวดหมู่:ภาพยนตร์ภาษาฮินดี
สถานีย่อย:ประเทศจีน/เสนอ/รู้หรือไม่?

right- ...ปี่เซียะ (ในภาพ) เป็นสัญลักษณ์ของการเก็บทรัพย์ ซึ่งคาสิโนบางแห่งในประเทศจีน, มาเก๊า และฮ่องกง จะมีรูปปั้นปี่เซียะอยู่ด้านหน้า- ...โจว ซื่อหมิง นักมวยสากลชาวจีน สมรสกับ หลัน เป่าอิง ซึ่งเป็นอดีตนางแบบ และเป็นผู้ประกาศประจำช่องข่าวตลาดหุ้น ของสถานีโทรทัศน์ซีซีทีวี
แมตต์ แลนเทอร์

แมตทิว แม็กเคนดรี "แมตต์" แลนเทอร์ (Matthew Mackendree "Matt" Lanter) เกิดเมื่อวันที่ 1 เมษายน ค.ศ. 1983 เป็นนักแสดงชาวอเมริกัน อดีตดาราทางรายการเรียลลิตี้และเป็นนายแบบ เขามีผลงานที่เป็นที่รู้จักใน Commander in Chief, 90210, Star Wars: The Clone Wars, Disaster Movie , Sorority Row และ Vampires Suck
แลนเทอร์ร่วมแสดงในซีรีส์ 90210 กับบทเลียม คอร์ต ในฤดูกาลที่ 1 ก่อนที่จะเป็นนักแสดงหลักในฤดูกาลที่ 2 เป็นต้นไป ด้านชีวิตส่วนตัว แลนเทอร์ได้แต่งงานกับ แองเจลา สเตซีย์ แฟนสาวที่คบหาดูใจมายาวนาน ในปี 2013 โดยทั้งคู่มีลูกสาวด้วยกัน 1 คนซึ้งเกิดในปี 2017

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากรัฐโอไฮโอ
จอสส์ วีดอน

โจเซฟ ฮิล "จอสส์" วีดอน (Joseph Hill "Joss" Whedon) เกิดเมื่อวันที่ 23 มิถุนายน ค.ศ. 1964 เป็นนักเขียนบท ผู้อำนวยการสร้าง ผู้กำกับภาพยนตร์และโทรทัศน์ ในบางครั้งเป็นนักประพันธ์เพลงและนักแสดง เขาก่อตั้งบริษัท มูแทนต์เอนีมีโพรดักชันส์ เขาเป็นที่รู้จักในฐานะเป็นผู้สร้างและโชว์รันเนอร์ ซีรีส์โทรทัศน์อย่าง มือใหม่ปราบผี (1997–2003), แองเจิ้ล (1999–2004), ไฟร์ฟลาย (2002) และ ดอลล์เฮาส์ (2009–2010) เขายังเป็นที่รู้จักในการทำงานด้านภาพยนตร์ สื่อออนไลน์ และเขาเป็นผู้เขียนบทและกำกับภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง ดิ อเวนเจอร์ส (2012) และ อเวนเจอร์ส: มหาศึกอัลตรอนถล่มโลก (2015)

**ผลงาน**

**ภาพยนตร์**

**โทรทัศน์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ จอสส์ วีดอน
16px small|0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก 
N/A ไม่ปรากฏ, หาข้อมูลไม่ได้ 
$ ดอลลาร์สหรัฐ

**อ้างอิง**
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:นักเขียนบทชาวอเมริกัน
หมวดหมู่:นักเขียนบทโทรทัศน์ชาวอเมริกัน
หมวดหมู่:นักเขียนบทชาวอเมริกัน

หมวดหมู่:นักเขียนบทแบ่งตามสัญชาติ
หมวดหมู่:ชาวอเมริกันแบ่งตามอาชีพ
หมวดหมู่:โทรทัศน์ในสหรัฐ
หมวดหมู่:นักเขียนชาวอเมริกัน
หมวดหมู่:นักเขียนบทโทรทัศน์ชาวอเมริกัน

หมวดหมู่:นักเขียนชาวอเมริกัน
หมวดหมู่:นักเขียนบทโทรทัศน์แบ่งตามสัญชาติ
ตำบลหนองโน (อำเภอเมืองสระบุรี)

ตำบลหนองโน เป็นตำบลหนึ่งในอำเภอเมืองสระบุรี จังหวัดสระบุรี

**ตำนานที่มาของชื่อตำบล**
สมัยก่อนพื้นที่บริเวณนี้เต็มไปด้วยแหล่งน้ำต่าง ๆ มากมาย ได้แก่ ห้วย หนอง บึง ซึ่งมีบึงที่สำคัญคือ บึงหนองโน เป็นบึงที่มีขนาดใหญ่ที่สุด ในบริเวณบึงจะมีดอกโสนขึ้นอยู่มากมาย สันนิษฐานว่าทำให้มีผู้เรียกที่บริเวณนี้กันว่า "หนองโสน" ซึ่งภาษาไทย-ยวนจะออกเสียงว่า "หนอง-โหน" ต่อมาคำเรียกจึงกลายเป็น "หนองโน" ข้อสันนิษฐานต่อมาคือเป็นเชิงพื้นที่แม้ว่าจะเป็นบึงใหญ่แต่ในช่วงฤดูแล้งน้ำก็จะแห้งจนถึงก้นบึงหลายคราวทำให้เห็นเนินดินเล็กเมื่อแรกเริ่มจากนั้นจะมีขนาดใหญ่ขึ้นทุกปีหลังปี เกิดที่เนินดินกลางบึงนั้นแลเห็นคล้ายหัวโนจึงเรียกว่าบึงหนองโนในบ้างคน ต่อมามีการสร้างวัดหนองโนใต้ที่เนินดินก็มีต้นไมยราบและสมอไทยเกิดขึ้นทับถมกันหลายปีจนเนินดินมีลักษระเป็นเกาะกลางน้ำพ้นเหนือน้ำในที่สุด จากนั้นงบประมาณพัฒนาจังหวัดหลังปี 2530 เป็นต้นมาจะเป็นงบประมาณในการขุดรอกบึงหนองโนหลายครั้งหลายคราวจนเกาะกลางใหญ่โตถึงขั้นสร้างที่ว่าการตำบลหนองโนในที่สุด 

**ที่ตั้งและอาณาเขต**
พื้นที่ราบลุ่มส่วนใหญ่มีเนื้อที่ประมาณ 9,152 ไร่- ทิศเหนือ ติดต่อกับตำบลเสาไห้และตำบลสวนดอกไม้ อำเภอเสาไห้- ทิศตะวันออก ติดต่อกับตำบลนาโฉง ตำบลโคกสว่าง และตำบลหนองยาว- ทิศใต้ ติดต่อกับตำบลหนองจิก อำเภอหนองแค - ทิศตะวันตก ติดต่อกับตำบลม่วงหวาน ตำบลเขาดิน และตำบลหนองสีดา อำเภอหนองแซง 

**การปกครอง**
ในปัจจุบัน มีหมู่บ้านทั้งหมด 10 หมู่ ได้แก่ - หมู่ที่ 2 บ้านนาร่อง - หมู่ที่ 3 บ้านหนองโนเหนือ - หมู่ที่ 4 บ้านใหม่ - หมู่ที่ 5 บ้านโคกกระต่าย - หมู่ที่ 6 บ้านหนองโนใต้ - หมู่ที่ 7 บ้านแถว  - หมู่ที่ 8 บ้านหนองชำแรด - หมู่ที่ 9 บ้านห้วยเหนือ - หมู่ที่ 10 บ้านหนองม่วง- หมู่ที่ 11 บ้านใหม่ดอนคา 
หมายเหตุ หมู่ที่ 1 ปัจจุบันยกฐานะเป็นเทศบาลตำบลป๊อกแป๊ก ทำให้เหลือ 10 หมู่บ้าน แต่หมู่อื่นยังคงเลขหมู่เดิมไว้

**ประชากร**
จำนวนประชากรในเขต อบต. 3,046 คน  โดยส่วนใหญ่คนในตำบลหนองโนพิ้นถิ่น ส่วนใหญ่จะเป็นคนเชื้อสายชาวไทย-ยวน ที่อพยพและต้อนมาครั้งกรุงศรีอยุธยา (สมัยพระนเรศวรมหาราช) และต้นกรุงรัตนโกสินทร์ (รัชกาลที่1 ตีพม่า) พื้นเพเดิมของคนเชื้อสายไทย-ยวนอยู่ในเชียงแสนหรือแควันโยนก สำหรับคนไทยยวนแล้วจะเรียกตนเองว่า คนยวน  ด้านภาษาพูดจะเป็นภาษา ไทย-ยวน  หากได้ฟังจะรู้สึกว่าคล้ายกับภาษา คำเมือง ทางภาคเหนือ  ซึ่งจริงแล้วจะภาษายวนจะพูดแข็งและเร็วกว่าคำเมือง     การประกอบอาชีพส่วนใหญ่จะ ทำนาและสวนผสม รับจ้างทั่วไป ค้าขาย

**การเดินทาง**
มีถนนเข้าสู่ตำบล จำนวน 3 สาย- จากจังหวัดสระบุรี เส้นทางถนนพิชัยรณรงค์สงคราม ถึงสี่แยกเสาให้ เลี้ยวซ้าย เข้าเส้นทางสายวัดสมุหประดิษฐ์-บัวลอย ระยะทาง 5 กม.ทางหลวงหมายเลข 3314- จากสระบุรี เข้าทางโรงแรมเกียวอัน สายบ้านนาร่อง-หนองสีดา (อ.หนองแซง) ระยะทาง 3 กม.- เส้นทางถนนพหลโยธิน สามแยกหนองครกเลี้ยวซ้ายเข้าเส้นทางหนองครก-หนองแซง ถึงสี่แยกสันมะค่าเลี้ยวขวาสู่เส้นทางสายวัดสมุหประดิษฐ์-บัวลอย ระยะทาง 1 กม.

**ผลิตภัณฑ์**
 ผ้าทอพื้นเมือง 

**สถานที่และประเพณีสำคัญ**
 บึงหนองโน- วัดหนองโนใต้- วัดหนองโนเหนือ- หลวงพ่อม่วงแร้ง - องค์การบริหารส่วนตำบลหนองโน- ประเพณีตักบาตรข้าวหลามจี้ เดือนยี่

**อ้างอิง**

**แหล่งข้อมูลอื่น**
  ตำบลหนองโน สระบุรี  ไทยตำบล date=2016-09-04 -  องค์การบริหารส่วนตำบลหนองโน  -  สักการะหลวงพ่อม่วงแร้ง วัดหนองโนเหนือ สระบุรี
หนองโน
หมวดหมู่:อำเภอเมืองสระบุรี
หมวดหมู่:นักเขียนบทแบ่งตามสัญชาติ

หมวดหมู่:นักเขียนบท
หมวดหมู่:นักเขียนแบ่งตามสัญชาติ
หมวดหมู่:บุคคลแบ่งตามอาชีพและสัญชาติ
หมวดหมู่:หมวดหมู่แบ่งตามสัญชาติ
หมวดหมู่:นักเขียนบทโทรทัศน์แบ่งตามสัญชาติ

หมวดหมู่:นักเขียนบทโทรทัศน์
หมวดหมู่:นักเขียนแบ่งตามสัญชาติ
หมวดหมู่:หมวดหมู่แบ่งตามสัญชาติ
เจสซี วิลเลียมส์

เจสซี วิลเลียมส์ (Jesse Williams) เกิดเมื่อวันที่ 5 สิงหาคม ค.ศ. 1981 เป็นนักแสดงชาวอเมริกันและนายแบบ เป็นที่รู้จักจากบทบาท ดร. แจ็กสัน เอเวอรี ในซีรีส์ทางช่องเอบีซีเรื่อง Grey's Anatomy และบทแฟนของลีนา ชื่อลีโอ ในภาพยนตร์ภาคต่อเรื่อง The Sisterhood of the Traveling Pants 2 เขายังแสดงในภาพยนตร์สยองขวัญของโจส วีดอน เรื่อง The Cabin in the Woods

**อ้างอิง**
หมวดหมู่:นักแสดงอเมริกัน
หมวดหมู่:บุคคลจากชิคาโก
ไมเคิล แมนน์

ไมเคิล เคนเนท แมนน์ (Michael Kenneth Mann) เกิดเมื่อวันที่ 5 กุมภาพันธ์ ค.ศ. 1943 เป็นผู้กำกับภาพยนตร์ นักเขียนบทและผู้อำนวยการสร้าง ชาวอเมริกัน ผลงานของเขาได้รับการเสนอชื่อในรางวัลต่างๆ เช่น รางวัลบาฟต้า, เทศกาลภาพยนตร์เมืองคานส์และรางวัลออสการ์ เขาเป็นผู้ผลิตพิธีแจกรางวัลออสการ์ 2 ครั้ง ครั้งแรกในปี ค.ศ. 1999 และครั้งที่ 2 ในปี ค.ศ. 2004
จากการจัดอันดับใน Total Film  แมนน์ ติดอันดับ 28 ในรายชื่อผู้กำกับยอดเยี่ยมที่สุดตลอดกาล  และ Sight and Sound ติดที่อันดับ 5 ในรายชื่อ 10 ผู้กำกับที่ดีที่สุดใน 25 ปีทีผ่านมา  Entertainment Weekly ให้แมนน์ติดอันดับ 8 ใน 25 อันดับผู้กำกับที่ยังทำงานอยู่ที่ยอดเยี่ยมที่สุด

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ ไมเคิล แมนน์
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  
$ ดอลลาร์สหรัฐ 

**อ้างอิง**
หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:นักเขียนบทชาวอเมริกัน
หมวดหมู่:นักเขียนบทโทรทัศน์ชาวอเมริกัน
หมวดหมู่:ผู้ที่ได้รับรางวัลเอมมี
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายยูเครน
จิมมี คิมเมล

เจมส์ คริสเตียน "จิมมี" คิมเมล (James Christian "Jimmy" Kimmel) เกิดเมื่อวันที่ 13 พฤศจิกายน ค.ศ. 1967 เป็นพิธีกรรายการโทรทัศน์และดาราตลกชาวอเมริกัน เขาเป็นพิธีกรในรายการทอล์กโชว์ช่วงดึกทางช่องเอบีซี ที่ชื่อ Jimmy Kimmel Live! ก่อนหน้านี้คิมเมลเป็นที่รู้จักในฐานะพิธีกรร่วมในรายการ The Man Show และ Win Ben Stein's Money ทางช่องคอมเมดี้เซนทรัล คิมเมลยังเป็นโปรดิวเซอร์รายการโทรทัศน์ ทำงานในรายการอย่าง Crank Yankers และ The Andy Milonakis Show แล้วยังเป็นพิธีกรรายการเกมโชว์ทางช่องเอบีซี อย่างรายการ Who Wants to Be a Millionaire? ของสหรัฐอเมริกา
หมวดหมู่:นักเขียนบทโทรทัศน์ชาวอเมริกัน
หมวดหมู่:พิธีกรรายการเกมโชว์ชาวอเมริกัน
หมวดหมู่:พิธีกรรายการทอล์กโชว์ชาวอเมริกัน
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:นักแสดงตลกอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายไอริช
หมวดหมู่:ผู้อำนวยการสร้างรายการโทรทัศน์ชาวอเมริกัน
หมวดหมู่:บุคคลจากบรุกลิน
แอนดี แซมเบิร์ก

เดวิด แอนดรูว์ "แอนดี" แซมเบิร์ก (David Andrew "Andy" Samberg)  เกิดเมื่อวันที่ 18 สิงหาคม ค.ศ. 1978 เป็นนักแสดง ดาราตลก แร็ปเปอร์ และนักเขียน ชาวอเมริกัน เป็นที่รู้จักในฐานะสมาชิกกลุ่มตลกที่ชื่อ เดอะโลนลีไอแลนด์ และคณะแสดงในรายการ Saturday Night Live และในฐานะนักแสดงภาพยนตร์ เขาแสดงภาพยนตร์เรื่อง Hot Rod, Space Chimps, Nick and Norah's Infinite Playlist, I Love You, Man, และ Cloudy with a Chance of Meatballs

**อ้างอิง**
หมวดหมู่:นักแสดงอเมริกัน
หมวดหมู่:นักแสดงตลกอเมริกัน
หมวดหมู่:นักเขียนบทโทรทัศน์ชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:บุคคลจากรัฐแคลิฟอร์เนีย
โจเอล ชูมาเกอร์

โจเอล ชูมาเกอร์ (Joel Schumacher, 29 สิงหาคม ค.ศ. 1939 – 22 มิถุนายน ค.ศ. 2020) เป็นผู้กำกับภาพยนตร์ นักเขียนบท และโปรดิวเซอร์ชาวอเมริกัน มีผลงานที่เป็นที่รู้จักในการกำกับเรื่อง Batman Forever (1995), Batman & Robin (1997) และ Phone Booth (2002) เป็นต้น

**ผลงานภาพยนตร์**
 The Incredible Shrinking Woman (1981)- D.C. Cab (a.k.a. Street Fleet) (1983)- St. Elmo's Fire (1985)- The Lost Boys (1987)- Cousins (1989)- Flatliners (1990)- Dying Young (1991)- Falling Down (1993)- The Client (1994)- Batman Forever (1995)- A Time to Kill (1996)- Batman & Robin (1997)- 8mm (1999)- Flawless (1999)- Tigerland (2000)- Bad Company (2002)- Phone Booth (2003)- Veronica Guerin (2003)- The Phantom of the Opera (2004)- The Number 23 (2007)- Blood Creek (2009)- Twelve (2010)

**อ้างอิง**
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันที่มีความหลากหลายทางเพศ
หมวดหมู่:ผู้กำกับภาพยนตร์ที่มีความหลากหลายทางเพศ
วัดป่าเรไร (จังหวัดสุโขทัย)

วัดป่าเรไร เป็นวัดร้างเดิมที่มีประวัติความเป็นมานับแต่ครั้งกรุงสุโขทัยเป็นราชธานี ที่มีความสำคัญในฐานะเป็นแหล่งโบราณคดีทางประวัติศาสตร์ที่มาพร้อมกับชุมชนดั้งเดิมในอดีต ที่สามารถสืบค้นบอกเล่าถึงประวัติศาสตร์ชุมชน การตั้งถิ่นฐาน กลุ่มชาติพันธุ์ ความเชื่อและศาสนา ที่ปรากฏมีในครั้งอดีตเชื่อมต่อมาถึงปัจจุบันได้  เป็นวัดราษฎร์ สังกัดคณะสงฆ์มหานิกาย ตั้งอยู่ที่บ้านสวนใต้ หมู่ที่ 2 ตำบลบ้านสวน อำเภอเมืองสุโขทัย จังหวัดสุโขทัย

**ประวัติ**
วัดป่าเรไร แต่เดิมเป็นวัดร้าง เดิมมีชื่อว่า  “วัดป่าละเมาะ”  (อัมพวา)ที่ปรากฏหลักฐานในทะเบียนโบราณสถาน ของกรมศิลปากร จังหวัดสุโขทัย ที่สำรวจเมื่อวันที่ 8 มีนาคม พ.ศ. 2478 และประกาศในราชกิจจานุเบกษา เล่มที่ 52 ตอนที่ 74  ถูกจัดขึ้นทะเบียนเป็นโบราณสถาน  ที่มีความสำคัญและประวัติความเป็นมาตั้งแต่ครั้งกรุงสุโขทัยเป็นราชธานี  

ต่อมาชาวบ้านที่เข้ามาตั้งถิ่นฐานประกอบอาชีพในบริเวณดังกล่าว ได้ริเริ่มให้มีวัดในบริเวณที่วัดเดิมเพื่อศูนย์รวมจิตใจและปฏิบัติตนตามหลักศาสนา ได้มีการนิมนต์พระสงฆ์เข้ามาอยู่จำพรรษาและปฏิบัติศาสนกิจ    เมื่อประมาณปี  พ.ศ. 2528   ต่อมาในปี พ.ศ. 2531 ชาวบ้านได้ขอยกวัดร้างขึ้นเป็นวัดมีพระสงฆ์อยู่จำพรรษา    และได้รับพระราชทานวิสุงคามสีมา  เมื่อวันที่  17   มีนาคม  พ.ศ. 2541 

**ที่ตั้ง**
วัดป่าเรไรตั้งอยู่ที่บ้านสวนใต้  หมู่ที่ 2 มีที่ดินตั้งวัดเนื้อที่   11  ไร่   55 ตารางวา    ด้านใต้(หน้าวัด)จะติดกับถนนทางหลวงหมายเลข 12 ที่เชื่อมระหว่างสุโขทัยกับพิษณุโลก ตรงหลัก กม.ที่ 7  ส่วนด้านทิศตะวันออกจะติดกับคลองสาธารณะที่อีกฝั่งหนึ่งจะเป็นวัดร้าง วัดตาดาวที่ขึ้นทะเบียนโดยกรมศิลปากร และสุสานจีน(ป่าช้า)ด้านทิศตะวันตกติดกับโรงเรียนบ้านสวนใต้ (คลองประชานุกูล) สถานศึกษาระดับประถมศึกษา

**ศาสนวัตถุ**
1.อุโบสถ์
*2.ศาลาการเปรียญ
*3.เมรุ/ฌาปนสถาน
*4.กุฎิที่พักสงฆ์

**ลำดับเจ้าอาวาส**
1.พระครูเสาร์  อภินนฺโท   ดำรงตำแหน่งระหว่าง  พ.ศ.  2531-2536            
*2.พระใบฎีกาสวงค์ ปภงฺกโร ดำรงตำแหน่ง พ.ศ. 2536- 

**อ้างอิง**
ป่าเรไร
หมวดหมู่:โบราณสถานในจังหวัดสุโขทัย
เทศบาลตำบลท่ายาง (จังหวัดนครศรีธรรมราช)

เทศบาลตำบลท่ายาง เป็นเทศบาลตำบลแห่งหนึ่งในอำเภอทุ่งใหญ่ จังหวัดนครศรีธรรมราช ตั้งอยู่ที่หมู่ 2 เป็นที่ตั้งของที่ว่าการอำเภอทุ่งใหญ่ ครอบคลุมพื้นที่บางส่วนของตำบลท่ายาง  เป็นศูนย์กลางของเศรษฐกิจของอำเภอทุ่งใหญ่และอำเภอใกล้เคียง มีการขยายตัวเป็นแนวตามถนนทุ่งสง ถนนลำทับ ถนนพระแสง ถนนหลักช้าง และถนนเขาพนม สำนักงานเทศบาลตำบลท่ายางแห่งใหม่ตั้งอยู่ถนนพระแสง ใกล้โรงพยาบาลทุ่งใหญ่

**การคมนาคม**
เนื่องจากอำเภอทุ่งใหญ่ติดต่อกับหลายอำเภอจึงทำให้มีรถประจำทางให้บริการได้ทั่วทั้งอำเภอ

**รถสองแถว**
 ทุ่งสง - หนองดี - ทุ่งใหญ่- ทุ่งสง - กรุงหยัน - ทุ่งใหญ่

**รถตู้**
 ทุ่งใหญ่ ทุ่งสง- ทุ่งใหญ่ สุราษฎร์ธานี- นครศรีธรรมราช-กระบี่(จุดจอดทุ่งใหญ่)- นครศรีธรรมราช-ภูเก็ต(จุดจอดทุ่งใหญ่)

**รถเมล์**
 นครศรีธรรมราช-กระบี่(จุดจอดทุ่งใหญ่)- นครศรีธรรมราช-ภูเก็ต(จุดจอดทุ่งใหญ่)

**รถ บขส.**
 กระบี่-ทุ่งใหญ่-กรุงเทพฯ- ราชมงคลทุ่งใหญ่-กรุงเทพ

**อ้างอิง**
ท่ายาง
หมวดหมู่:อำเภอทุ่งใหญ่
ธรณีกรรแสง

ธรณีกรรแสง (मदर इण्डिया; مدر انڈیا; Mother India) เป็นภาพยนตร์อมตะชื่อดังของบอลลีวูด สร้างโดย Mehboob Productions เมื่อ ปี ค.ศ. 1957  นำแสดงโดย สุนิล ดัท นากิส ดัท ราช กาปูร์ และ ราเชนทร์ดรา กุมาร
เรื่องโศกนาฏกรรมความรักของแม่ที่มีต่อลูก
ในประเทศไทย ฉายที่โรงภาพยนตร์เฉลิมกรุง พ.ศ. 2500 ยาวนานถึง  2 เดือนเศษ นำพากย์โดย หม่อมหลวงรุจิรา อิศรางกูร เจ้าของฉายา "มนุษย์ 6 เสียง" ทำรายได้สูงราว 4 ล้านกว่าบาทในยุคนั้น

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2500
หมวดหมู่:ภาพยนตร์อินเดีย
หมวดหมู่:ภาพยนตร์ภาษาฮินดี
ฉางเอ๋อ 2

ฉางเอ๋อ 2 (p=Cháng'é Èr Hào; {Chang'e 2) เป็นยานสำรวจดวงจันทร์ไม่มีคนบังคับของจีนซึ่งถูกส่งขึ้นสู่อวกาศเมื่อวันที่ 1 ตุลาคม พ.ศ. 2553 มันเป็นยานสำรวจดวงจันทร์ลำที่สองของจีน ซึ่งเป็นส่วนหนึ่งของโครงการสำรวจดวงจันทร์ของจีนระยะแรก ตัวยานจะเริ่มทำการวิจัยที่วงโคจรระยะ 100 กิโลเมตรจากพื้นผิวดวงจันทร์เพื่อเตรียมการลงจอดอย่างนิ่มนวลของฉางเอ๋อ 3 ฉางเอ๋อ 2 มีลักษณะคล้ายกับฉางเอ๋อ 1 โดยมีการปรับปรุงให้ดีขึ้นบางประการ รวมไปถึงกล้องที่มีคุณภาพดีขึ้นและมีความละเอียดหนึ่งเมตร ชื่อ "ชางเกอ" มาจากพระนามเทพีแห่งดวงจันทร์ในตำนานของจีน ค่าใช้จ่ายทั้งหมดของฉางเอ๋อ 2 ประมาณไว้ที่ 900 ล้านหยวน

**อ้างอิง**
หมวดหมู่:องค์การอวกาศแห่งชาติจีน
หมวดหมู่:โครงการอวกาศจีน
หมวดหมู่:การสำรวจดวงจันทร์
หมวดหมู่:ภารกิจอวกาศในปี พ.ศ. 2553
กลีเซอ 581 จี

กลีเซอ 581 จี (Gliese 581 g) หรือ Gl 581 g เป็นดาวเคราะห์นอกระบบโคจรรอบดาวแคระแดง กลีเซอ 581 อยู่ห่างจากโลก 20.5 ปีแสง ในกลุ่มดาวคันชั่ง มันเป็นดาวเคราะห์ดวงที่หกที่ถูกค้นพบในระบบดาวเคราะห์กลีเซอ 581 และเป็นดาวบริวารลำดับที่สี่นับจากกลีเซอ 581 ดาวเคราะห์ดังกล่าวค้นพบโดยลิก-คาร์เนกีเอ็กโซแพลเน็ตเซอร์เวย์หลังจากมีการสำรวจมานับทศวรรษ ดาวเคราะห์ดังกล่าวอยู่ในเขตอาศัยได้จากดาวฤกษ์ ที่ซึ่งมีความเป็นไปได้สูงว่าจะมีน้ำในสภาพของเหลว
การค้นพบกลีเซอ 581 จี ได้รับการประกาศเมื่อปลายเดือนกันยายน พ.ศ. 2553 และเชื่อกันว่าเป็นดาวเคราะห์คล้ายโลกที่สุดและเป็นดาวเคราะห์นอกระบบที่มีศักยภาพที่จะพบสิ่งมีชีวิตได้ การค้นพบกลีเซอ 581 จี ในระยะเวลาอันสั้นและด้วยระยะห่างจากโลกที่ค่อนข้างน้อยทำให้นักดาราศาสตร์เชื่อว่าสัดส่วนของดาวฤกษ์ต่อดาวเคราะห์ที่สิ่งมีชีวิตอาศัยอยู่ได้มีมากกว่า 10%

**อ้างอิง**
หมวดหมู่:กลุ่มดาวคันชั่ง
หมวดหมู่:ดาวเคราะห์นอกระบบที่ค้นพบในปี พ.ศ. 2553
หมวดหมู่:ดาวเคราะห์นอกระบบ
หมวดหมู่:ดาวเคราะห์คล้ายโลก
หมวดหมู่:กลีเซอ 581
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
วิกฤตการณ์ในประเทศเอกวาดอร์ พ.ศ. 2553

วิกฤตการณ์ในประเทศเอกวาดอร์ พ.ศ. 2553 เกิดขึ้นเมื่อวันที่ 30 กันยายน พ.ศ. 2553 เมื่อกลุ่มตำรวจและทหารเอกวาดอร์บางกลุ่มทำการปิดกั้นถนนและเข้ายึดสถานที่ของรัฐ อาทิ รัฐสภา และสนามบินในกรุงกีโต เพื่อประท้วงรัฐบัญญัติงบประมาณฉบับใหม่ที่ตัดเงินโบนัสและผลประโยชน์อื่น ๆ หลังจากถูกโจมตีด้วยแก๊สน้ำตาจากกลุ่มตำรวจฝ่ายตรงข้าม ราฟาเอล กอร์เรอา ประธานาธิบดีแห่งสาธารณรัฐเอกวาดอร์ถูกนำตัวส่งโรงพยาบาลแห่งหนึ่งและได้ประกาศสถานการณ์ฉุกเฉินที่นั่น โดยกล่าวหาว่ากลุ่มผู้ก่อจลาจลมีความพยายามจะก่อรัฐประหาร การปะทะเกิดขึ้นระหว่างกลุ่มตำรวจผู้ก่อการจลาจลกับกลุ่มทหารที่ภักดีต่อประธานาธิบดี ซึ่งสามารถช่วยเหลือนายกอร์เรอาได้สำเร็จภายหลังการถูกควบคุมที่โรงพยาบาลกว่า 10 ชั่วโมง แต่ยังมีรายงานสถานการณ์ความไม่สงบและการปล้นสะดมเกิดขึ้นทั่วไปในประเทศ

**อ้างอิง**
หมวดหมู่:เหตุการณ์ในประเทศเอกวาดอร์
หมวดหมู่:ความขัดแย้งในปี พ.ศ. 2553
หมวดหมู่:พ.ศ. 2553
หมวดหมู่:ความพยายามรัฐประหาร
แม่แบบ:เหตุการณ์ปัจจุบัน/2553 ตุลาคม 2

*พูนสวัสดิ์ กระทิงแดงยิม แพ้คะแนนอย่างเป็นเอกฉันท์ ต่อ เรียว ลิลี ผู้ท้าชิงชาวญี่ปุ่นเชื้อสายเกาหลีเหนือ เสียแชมป์โลกรุ่นซูเปอร์แบนตั้มเวต สมาคมมวยโลก (WBA) ไปในการป้องกันตำแหน่งครั้งที่ 3 ที่โคระกุเอ็งฮอล กรุงโตเกียว ประเทศญี่ปุ่น  (มติชนออนไลน์)
}
พระพลราม

พลราม (बलराम "รามผู้มีกำลัง") บ้างเรียก พลเทพ ("เทพผู้มีกำลัง") เป็นเทพเจ้าในศาสนาฮินดู เป็นพี่ชายของพระกฤษณะ เป็นหนึ่งในสามเทพตามคติชคันนาถในบางท้องถิ่น นอกจากนี้ยังมีพระนามว่า "หลธรา" หรือ "หลยุธะ" ที่มาจากคำว่า "หละ" (Hala) ที่แปลว่าคันไถ ซึ่งสื่อถึงการทำเกษตรกรรม และจะถูกใช้เป็นอาวุธเมื่อมีความจำเป็น
เอกสารบางแห่งระบุว่าพลรามเป็นอวตารของเศษะ นาคซึ่งเป็นพาหนะของพระวิษณุ ส่วนพระวิษณุอวตารลงมาเป็นพระกฤษณะ และเอกสารบางแห่งอ้างว่าพลรามเป็นหนึ่งในอวตารทั้งสิบของพระวิษณุ
มีหลักฐานการเคารพนับถือพลรามอยู่ในวัฒนธรรมอินเดียมานาน ปรากฏเป็นภาพในเหรียญอายุราวศตวรรษที่ 2 ก่อนคริสต์ศักราช ขณะที่ศาสนาเชนเรียกเทพเจ้าองค์นี้ว่า พลเทวะ โดยนับถือในฐานะเทพของเกษตรกร

**คติพราหมณ์ไทย**
ในคติพราหมณ์ไทยนับถือพลเทพในฐานะเทพแห่งธัญญาหาร และทวารบาลผู้ปกป้องพุทธสถาน มีการกล่าวถึงพลรามใน นารายณ์สิบปาง ตอนกฤษณาวตาร มีเนื้อหาว่า เมื่อพระนารายณ์อวตารลงมาเป็นท้าวบรมจักรกฤษณ์เพื่อปราบพาณาสูร พระพลเทพได้มาช่วยในการรบโดยใช้คันไถฟาดฟันเหล่าอสูร ครั้นเสร็จศึกท้าวบรมจักรกฤษณ์จึงประสาทพรให้พลเทพเป็นเทพผู้เป็นใหญ่ในพืชพรรณธัญญาหาร เพราะใช้คันไถเป็นอาวุธ
นอกจากชื่อพลเทพแล้ว ยังเรียกอีกอย่างว่า หลวิชัย เพราะมักปรากฏรูปพลเทพถือคันไถหรือหล นั่นเอง
อย่างไรก็ตาม พลเทพเป็นที่รู้จักในดินแดนของประเทศไทยมาช้านาน ในอาณาจักรอยุธยามีการใช้ราชทินนาม "พระยาพลเทพ" สำหรับเสนาบดีกรมนา และมีตราประจำตัวเป็นรูปคนแบกคันไถ เรียกว่า ตรานักคลีอังคัน ในสมัยรัตนโกสินทร์เรียกว่า ตรานพรัตนมุรธา

**อ้างอิง**
หมวดหมู่:เทพเจ้าฮินดู
หมวดหมู่:มหาภารตะ
หมวดหมู่:พระกฤษณะ
การทดลองซิฟิลิสในกัวเตมาลา

ไฟล์:LocationGuatemala.svg|thumb|300x300px|ที่ตั้งของประเทศกัวเตมาลา
การทดลองซิฟิลิสในกัวเตมาลา เป็นการทดลองในมนุษย์ซึ่งได้รับการสนับสนุนจากสหรัฐอเมริกาในช่วงคริสต์ทศวรรษ 1940 ในกัวเตมาลา นับตั้งแต่ ค.ศ. 1946 ถึง 1948 แพทย์ทำให้ทหาร นักโทษและผู้ป่วยทางจิตติดเชื้อโรคซิฟิลิสและโรคติดต่อทางเพศสัมพันธ์อื่น ๆ โดยไม่มีการยินยอมรับการรักษาพยาบาลจากผู้ป่วยและรักษาด้วยยาปฏิชีวนะ ในปี ค.ศ. 2010 สหรัฐอเมริกาแถลงการณ์ขอโทษต่อกัวเตมาลาเนื่องจากการทดลองดังกล่าวอย่างเป็นทางการ

**การทดลอง**
การทดลองดังกล่าวนำโดยแพทย์กรมบริการสาธารณสุขแห่งสหรัฐ จอห์น ซี. คัทเลอร์ ผู้ซึ่งในภายหลังมีส่วนในการทดลองซิฟิลิสในทัสคีจี ข้อมูลดังกล่าวได้รับการเปิดเผยโดยซูซาน เอ็ม. รีเวอร์บี แห่งวิทยาลัยเวลส์เลย์ ผู้ซึ่งค้นพบเอกสารใน ค.ศ. 2005 ในขณะที่ทำวิจัยเกี่ยวกับการทดลองซิฟิลิสในทัสคีจี เธอได้แบ่งปันสิ่งที่เธอค้นพบกับเจ้าหน้าที่รัฐบาลสหรัฐอเมริกา การวิจัยดังกล่าวมีขึ้นโดยความเห็นชอบของรัฐบาลกัวเตมาลาในขณะนั้น มีคนไข้ทั้งหมด 696 คน ในขณะที่การทดลองทัสคีจีมีขึ้นหลังจากการแพร่เชื้อซิฟิลิสตามธรรมชาติ แต่ในกัวเตมาลา แพทย์ได้ทำให้ผู้ป่วยติดเชื้อ เป้าหมายของการศึกษาเพื่อประเมินผลของเพนิซิลลินในการป้องกันและการรักษากามโรค นักวิจัยให้ค่าจ้างแก่โสเภณีซึ่งถูกทำให้ติดเชื้อซิฟิลิสโดยให้มีเพศสัมพันธ์กับนักโทษและมีบางส่วนที่ถูกทำให้ติดเชื้อโดยตรงจากการฉีดเชื้อแบคทีเรียเข้าไปในร่างกาย เมื่อคนไข้ติดโรคแล้ว พวกเขาจะได้รับยาปฏิชีวนะโดยไม่เป็นที่ทราบชัดเจนว่าคนไข้ได้รับการรักษาทั้งหมดหรือไม่ ฟรานซิส คอลลอนส์ ผู้อำนวยการคนปัจจุบันของสถาบันสุขภาพแห่งชาติ เรียกการทดลองดังกล่าวว่า "ส่วนมืดในประวัติศาสตร์การแพทย์" และระบุว่ากฎสมัยใหม่ห้ามการวิจัยในมนุษย์โดยปราศจากความยินยอมรับการรักษาโดยเด็ดขาด

**อ้างอิง**
หมวดหมู่:การทดลองทางคลินิก
หมวดหมู่:การวิจัยในมนุษย์
หมวดหมู่:ซิฟิลิส
หมวดหมู่:ประเทศกัวเตมาลา
โมดูลัสของระยะทาง

โมดูลัสของระยะทาง เป็นหนึ่งในวิธีการบอกระยะทางในทางดาราศาสตร์

**การจำกัดความ**
โมดูลัสของระยะทาง  คือ ผลต่างของความส่องสว่างปรากฏ  และความส่องสว่างสัมบูรณ์  ของวัตถุทางดาราศาสตร์ มาจากการจำกัดความของแมกนิจูดว่าเป็นลอการิทึมของอัตราส่วนของฟลักซ์ที่ได้จากการสังเกตของวัตถุทางดาราศาสตร์:
 
ความสว่างที่มองเห็นได้ของแหล่งแสงเกี่ยวข้องกับระยะทางตามกฎกำลังสองผกผัน - แหล่งแสงที่อยู่ห่างออกไปเป็นสองเท่าจะมีความสว่างเหลือเพียงหนึ่งในสี่เท่า สำหรับวัตถุเดี่ยวหรือสองวัตถุที่มีความสว่างเท่ากัน  สามารถแทนค่าด้วย  เนื่องจาก
 
แมกนิจูดสัมบูรณ์มีการนิยาม คือ แมกนิจูดปรากฏของวัตถุที่มองเห็นจากระยะห่าง 10 พาร์เซก และสมการแมกนิจูดสามารถเขียนได้ว่า:
 
จัดเรียงลอการิทึม
 
แทนค่า โมดูลัสของระยะทาง  ระยะทางในหน่วยพาร์เซกสามารถเขียนได้ว่า
 
ความไม่แน่นอนของระยะทางในหน่วยพาร์เซก (δd) สามารถคำนวณได้จากความไม่แน่นอนในโมดูลัสของระยะทาง (δμ) จาก
 
ซึ่งมาจากการวิเคราะห์ข้อผิดพลาดมาตรฐาน

**อ้างอิง**
หมวดหมู่:ปริมาณทางกายภาพ
การเดินทัพทางไกล

การเดินทัพทางไกล (Long March) หรือ ฉางเจิง p=Chángzhēng) หมายถึงการถอยทัพครั้งใหญ่หลายครั้งของกองทัพแดงแห่งพรรคคอมมิวนิสต์จีน ระหว่างปี ค.ศ. 1934 ถึง 1936 โดยการนำของเหมา เจ๋อตุง และโจว เอินไหล ที่กำลังต่อสู้กับกองทัพรัฐบาลจีนในขณะนั้น ซึ่งนำโดยเจียง ไคเช็ก
ในขณะนั้นกองทัพของพรรคคอมมิวนิสต์จีน มีขนาดเล็กกว่า และกำลังเพลี่ยงพล้ำต่อกองทัพรัฐบาล จึงนำกำลังทหาร พร้อมด้วยประชาชนจำนวนหนึ่งเดินเท้าถอยร่นจากทางใต้ หนีขึ้นไปทางเหนือของประเทศจีน  การเดินทัพครั้งสำคัญเกิดขึ้นเมื่อเดือนตุลาคม ค.ศ. 1934 โดยเริ่มต้นจากมณฑลเจียงซีไปทางทิศตะวันตก และย้อนขึ้นไปทางทิศเหนือ เป็นระยะทางประมาณ 25,000 ลี้ หรือ 12,500 กิโลเมตร (8,000 ไมล์) ผ่านดินแดนทุรกันดารทางตะวันตกของประเทศจีน ใช้ระยะเวลากว่า 370 วัน ไปยังมณฑลฉ่านซี โดยมีผู้รอดชีวิตไปถึงจุดหมายเพียงหนึ่งในห้า 
การนำทัพโดยเหมา เจ๋อตุง ในครั้งนั้น ทำให้เขาได้รับการสนับสนุนจากผู้นำพรรคคอมมิวนิสต์จีนคนอื่นๆ ให้ขึ้นสู่อำนาจในเวลาต่อมา  และหลังจากสะสมกำลังพลและอาวุธที่มณฑลฉ่านซีอยู่หลายปีจนถึง ค.ศ. 1945 กองทัพแดงได้ยกทัพมาต่อสู้กับรัฐบาลเจียง ไคเช็ก และขับไล่เจียง ไคเช็กไปยังไต้หวัน และสถาปนาสาธารณรัฐประชาชนจีนในปี ค.ศ. 1949

**อ้างอิง**
หมวดหมู่:ประวัติศาสตร์จีน
หมวดหมู่:สงครามกลางเมืองจีน
หมวดหมู่:เจียง ไคเชก
หมวดหมู่:เหมา เจ๋อตง
หมวดหมู่:โจว เอินไหล
หมวดหมู่:เผิง เต๋อหวย
ตำบลหนองโน

ตำบลหนองโน อาจหมายถึง- ตำบลหนองโน อำเภอกระนวน จังหวัดขอนแก่น- ตำบลหนองโน อำเภอเมืองมหาสารคาม จังหวัดมหาสารคาม- ตำบลหนองโน อำเภอเมืองสระบุรี จังหวัดสระบุรี